ΚΑΝΟΝΙΣΜΟΣ (ΕΚ) αριθ. 829/95 ΤΗΣ ΕΠΙΤΡΟΠΗΣ της 12ης Απριλίου 1995 για παρέκκλιση από τον κανονισμό (ΕΚ) αριθ. 1223/94 περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης, και για παρέκκλιση από τον κανονισμό (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή και τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13 παράγραφος 1 και 4 τρίτο εδάφιο και το άρθρο 23,

Εκτιμώντας:

ότι, με το άρθρο 4 του κανονισμού (ΕΚ) αριθ. 1223/94 της Επιτροπής της 30ής Μαΐου 1994 περί των ειδικών λεπτομερών κανόνων εφαρμογής του καθεστώτος πιστοποιητικών προκαθορισμού για ορισμένα γεωργικά προϊόντα που εξάγονται υπό μορφή εμπορευμάτων μη υπαγομένων στο παράρτημα ΙΙ της συνθήκης (2), ορίζεται η διάρκεια ισχύος των πιστοποιητικών προκαθορισμού των επιστρεφόμενων ποσών 7 ότι η κατάσταση στην αγορά σκληρού σίτου απαιτεί αναπροσαρμογή της διάρκειας ισχύος των πιστοποιητικών προκαθορισμού για το σκληρό σίτο που εξάγεται υπό μορφή εμπορευμάτων μη υπαγομένων στο παράρτημα ΙΙ της συνθήκης, ώστε να αποτραπούν οι αιτήσεις προκαθορισμού για κερδοσκοπικούς λόγους 7 ότι πρέπει να προβλεφθεί ότι η υπαγωγή των επιστροφών κατά την εξαγωγή σκληρού σίτου εξαγόμενου υπό μορφή εμπορευμάτων μη υπαγομένων στο παράρτημα ΙΙ, στο καθεστώς προκαθορισμού, δυνάμει του κανονισμού (ΕΟΚ) αριθ. 3665/87 της Επιτροπής (3), για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα, δεν θα οδηγήσει - δεδομένης της κατάστασης στην αγορά σκληρού σίτου - σε παράταση της διάρκειας ισχύος των πιστοποιητικών προκαθορισμού για το σκληρό σίτο που εξάγεται υπό μορφή εμπορευμάτων υπαγομένων στο παράρτημα ΙΙ της συνθήκης 7 ότι πρέπει να προβλεφθεί ότι η υπαγωγή στο καθεστώς προχρηματοδότησης, και με δεδομένη την ισχύουσα κατάσταση στην αγορά του σκληρού σίτου, δεν θα οδηγήσει σε παράταση της ισχύος του συντελεστή που εφαρμόζεται κατά την ημέρα αποδοχής της διασάφησης πληρωμής για τις υπό μορφή εμπορευμάτων μη υπαγομένων στο παράρτημα ΙΙ της συνθήκης εξαγωγές σκληρού σίτου 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από το άρθρο 4 παράγραφος 2 στοιχείο γ) του κανονισμού (ΕΚ) αριθ. 1223/94, η διάρκεια ισχύος των πιστοποιητικών προκαθορισμού των επιστρεφόμενων ποσών για το σκληρό σίτο που εξάγεται υπό μορφή εμπορευμάτων μη υπαγομένων στο παράρτημα ΙΙ της συνθήκης, τα οποία εκδίδονται στο διάστημα μεταξύ της ενάρξεως ισχύος του παρόντος κανονισμού και της 31ης Μαΐου 1995, περιορίζεται έως τις 31 Μαΐου 1995.

2. Οι διατάξεις του άρθρου 27 παράγραφος 5 τελευταίο εδάφιο του κανονισμού (ΕΟΚ) αριθ. 3665/87 δεν ισχύουν για τα πιστοποιητικά για τα οποία γίνεται λόγος στην προηγούμενη παράγραφο.

3. Η αποδοχή της διασάφησης εξαγωγής πρέπει σε κάθε περίπτωση να λάβει χώρα το αργότερο έως τις 31 Μαΐου 1995.

Άρθρο 2

Κατά παρέκκλιση από το άρθρο 27 παράγραφος 5 του κανονισμού (ΕΟΚ) αριθ. 3665/87, η αποδοχή της διασάφησης πληρωμής δεν είναι δυνατή σε περιπτώσεις κατά τις οποίες δεν προσκομίζεται πιστοποιητικό προκαθορισμού επιστροφής κατά την εξαγωγή, εκτός εάν, το αργότερο έως τις 31 Μαΐου 1995, γίνει αποδεκτή διασάφηση εξαγωγής των εμπορευμάτων.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Απριλίου 1995.

Για την Επιτροπή Martin BANGEMANN Μέλος της Επιτροπής